smcproject/ml-wiki-sentences huggingface dataset:
വൻപിച്ച പാരിസ്ഥിതിക പ്രശ്നത്തിന് പുറമെ മനുഷ്യർക്കും മൃഗങ്ങൾക്കും ഗുരുതരമായ രോഗങ്ങളും വരുത്തിവെക്കുന്ന മാരക രാസവസ്തുവാണ് ഇത്.
ചിത്രശാല 2,4-dichlorophenoxyacetic acid (2,4-D) 2,4,5-trichlorophenoxyacetic acid (2,4,5-T) വിയറ്റ്നാം യുദ്ധത്തിൽ അമേരിക്കൻ പട്ടാളം ഏജന്റ് ഓറഞ്ച് തളിക്കുന്നു അവലംബം "Agent Orange in Vietnam: Recent Developments in Remediation: Testimony of Ms. Tran Thi Hoan" , Subcommittee on Asia, the Pacific and the Global Environment , U.S. House of Representatives, Committee on Foreign Affairs.
July 15, 2010 "Agent Orange in Vietnam: Recent Developments in Remediation: Testimony of Dr. Nguyen Thi Ngoc Phuong" , Subcommittee on Asia, the Pacific and the Global Environment , U.S. House of Representatives, Committee on Foreign Affairs.
July 15, 2010 പുറത്തേക്കുള്ള കണ്ണികൾ Agent Orange എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
U.S. Environmental Protection Agency – Dioxin Web site Agent Orange Office of Public Health and Environmental Hazards , U.S. Department of Veteran Affairs ↑
ഏജ് ഓഫ് കൺസെന്റ് ആക്റ്റ്, 1891
ബ്രിട്ടീഷ് ഇന്ത്യയിൽ 1891- പശ്ചാത്തലം
വ്യാപകമായി നിലനിന്നിരുന്ന ശിശുവിവാഹങ്ങൾ നിയന്ത്രിക്കുകയായിരുന്നു നിയമത്തിന്റെ ലക്ഷ്യം.
പെട്ടെന്ന് ഈ നിയമനിർമ്മാണത്തിലേക്ക് നയിച്ചത് രണ്ട് കേസുകളായിരുന്നു.
കേസുകൾ
1875-ൽ പതിനൊന്നാം വയസ്സിൽ വിവാഹിതയായ രുക്മാഭായ് , പക്ഷെ തന്റെ ഭർത്താവായിരുന്ന ദാദാജി ബികാജിയെ ഒന്നിച്ചുള്ള ജീവിതമാരംഭിക്കാൻ അനുവദിച്ചിരുന്നില്ല.
തന്റെ വളർത്തച്ഛനായ സഖാറാം അർജുൻ പിന്തുണച്ചതോടെ രുക്മാഭായ് ഭർതൃഭവനത്തിലേക്ക് പോകാൻ വിസമ്മതിച്ചു.
1884-ൽ വളർത്തച്ഛനെതിരെ കേസുമായി ബികാജി രംഗത്തുവന്നു.
ചെറുപ്രായത്തിൽ നടത്തപ്പെട്ട വിവാഹമായതിനാൽ ഭർതൃവീട്ടിലേക്ക് പോകാൻ നിർബന്ധിക്കാനാവില്ലെന്ന 1885-ലെ ആദ്യ വിധി രുക്മാഭായിക്ക് അനുകൂലമായിരുന്നു.
1886-ൽ വീണ്ടും വിചാരണക്ക് വന്ന കേസിനിടയിൽ പക്ഷെ കാര്യങ്ങൾ മാധ്യമങ്ങളും നേതാക്കളും ബികാജിക്കനുകൂലമായി വ്യാപകമായ പ്രചാരണം നടത്തി.
ഹിന്ദു വികാരങ്ങളെ നോവിപ്പിക്കുന്ന വിധിയായി അവരതിനെ വ്യാഖ്യാനിച്ചു.
1887-ലെ അന്തിമ വിധിയിൽ ഹിന്ദു നിയമപ്രകാരം ഭർത്താവിന്റെ കൂടെ പോകാൻ കോടതി വിധിച്ചു.
അല്ലെങ്കിൽ ആറുമാസത്തെ ജയിൽ വാസമാണ് കോടതി രുക്മാഭായ്ക്ക് വിധിച്ചത്.
തടവ് തെരഞ്ഞെടുത്തതായി രുക്മാഭായ് പറഞ്ഞു.
ഇതോടെ കാര്യങ്ങൾ കൂടുതൽ വിവാദങ്ങളിലേക്ക് നീങ്ങി.
രുക്മാഭായ് ഇംഗ്ലീഷ് വിദ്യാഭ്യാസത്തിന്റെ ഫലമായാണ് വിമതസ്വരമുയർത്തുന്നതെന്ന് പറഞ്ഞ ബാലഗംഗാധര തിലകൻ ഹിന്ദുമതം അപകടത്തിലാണെന്ന് പ്രഖ്യാപിച്ചു.
രണ്ടാമത്തെ കേസിൽ 1887-ൽ ഫൂൽമണി ദാസി എന്ന പതിനൊന്നുകാരി നവവധു, ഭർത്താവിന്റെ നിർബന്ധിത ലൈംഗികബന്ധത്താൽ മരിച്ചിരുന്നു.
വിവാഹേതര ബലാത്സംഗങ്ങൾ മാത്രവേ നിയമപ്രകാരം കുറ്റകരമാവൂ എന്നതിനാൽ തുടർന്ന് നടന്ന കോടതിവ്യവഹാരത്തിൽ ഭർത്താവ് കുറ്റവിമുക്തനാക്കപ്പെടുകയായിരുന്നു.
ഈ സംഭവങ്ങളെത്തുടർന്ന് നിയമഭേദഗതിയെക്കുറിച്ച് ബ്രിട്ടീഷുകാർ ആലോചിച്ചുതുടങ്ങി .
1882-ലെ നിയമം പ്രകാരം സമ്മതപ്രായം 10 ഉണ്ടായിരുന്നത് 12 ആക്കിയതോടൊപ്പം വിവാഹിതരായ ശിശുക്കളെക്കൂടി നിയമപരിധിയിൽ കൊണ്ടുവന്നു.
ബിൽ അവതരണം-നിയമനിർമ്മാണം
1891 ജനുവരി 9-ന് കൽക്കത്തയിലെ ലെജിസ്ലേറ്റീവ് കൗൺസിലിൽ സർ ആൻഡ്രൂ സ്കോബിൾ ബിൽ അവതരിപ്പിച്ചു .
ഹിന്ദു നിയമങ്ങളിൽ ഇടപെടുന്നതായി കരുതുമെന്നതിനാൽ സർ രമേഷ് സുന്ദർ മിറ്റർ എന്ന കൗൺസിൽ അംഗം എതിർത്തെങ്കിലും മറ്റ് അംഗങ്ങളെല്ലാം പിന്തുണച്ചതിനാൽ ബിൽ 19 മാർച്ച് 1891-ന് നിയമമായി മാറി.
ഇന്ത്യൻ പരിഷ്കർത്താവായിരുന്ന ബെഹ്റാംജി മലബാറി , സ്ത്രീസംഘടനകൾ , സാമൂഹ്യസംഘടനകൾ തുടങ്ങിയവർ നിയമത്തെ സ്വാഗതം ചെയ്ത് രംഗത്ത് വന്നു.
എന്നാൽ ബാലഗംഗാധരതിലകൻ ഉൾപ്പെടെയുള്ള തീവ്ര ഹിന്ദു നേതാക്കൾ നിയമത്തിനെതിരെ രംഗത്ത് വന്നു.
മറ്റ് മിതവാദി ദേശീയനേതാക്കളും പൊതുവിൽ ബ്രിട്ടീഷ് ഇടപെടലിനെതിരായിരുന്നു .
1 2 1 2 Bandyopādhyāẏa, Śekhara.
From Plassey to Partition: A History of Modern India.
Orient Blackswan, 2004.
237-238.
ISBN 81-250-2596-0 ( Google book search ) ↑ Van der Veer, Peter.
Imperial Encounters: Religion and Modernity in India and Britain.
Princeton, 2001.
( Google book search ) ↑ Majumdar, Rochona.
" Silent no longer ."
India Today 26 October 2007.
↑ Sarkar, Tanika.
" A Prehistory of Rights: The Age of Consent Debate in Colonial Bengal, Feminist Studies ." 2000.
↑ George Robb and Nancy Erber, eds.
Disorder in the Court: Trials and Sexual Conflict at the Turn of the Century .
New York University Press, 1999.
33-35.
ISBN 0-8147-7526-8 ↑ Karkarjkia, Rustomji Pestonji.
India: Forty Years of Progress and Reform, Being a Sketch of the Life and Times of Behramji M. Malabari.
H. Frowde, 1896.
( Google book search ) 1 2 , pages 502 – 503.
↑ ↑ George Robb and Nancy Erber, eds.
ISBN 0-8147-7526-8 ↑
ഏജന്റ് പർപ്പിൾ Ranch Hand UC-123B spraying defoliant in 1962
അമേരിക്കൻ സൈന്യം ഉപയോഗിച്ചിരുന്ന ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് പർപ്പിൾ .
വിയറ്റ്നാം യുദ്ധകാലത്തെ കളനാശിനിയുദ്ധത്തിലാണ് ഇത് പ്രധാനമായും ഉപയോഗിച്ചിട്ടുള്ളത്.
ഇത് സൂക്ഷിച്ചിരുന്ന ബാരലുകളിൽ ഉള്ള പർപ്പിൾ നിറത്തിലുള്ള വരകളിൽ നിന്നാണ് ഏജന്റ് പർപ്പിൾ എന്ന പേര് വന്നത്.
മലയൻ അടിയന്തരാവസ്ഥയിൽ ബ്രിട്ടീഷുകാർ ഉപയോഗിച്ചിരുന്ന കളനാശിനികളിൽനിന്ന് പ്രചോദനം ഉൾക്കൊണ്ടാണ് ഇവ നിർമ്മിച്ചത്.
ഏജന്റ് ഓറഞ്ച് ഉൾപ്പെടുന്ന റെയിൻബോ ഹെർബിസൈഡുകളിൽ ഒന്നാണ് ഇത്.
കാനഡയിലെ വനങ്ങളിലാണ് ഏജന്റ് ഓറഞ്ചും ഏജന്റ് പർപ്പിളും ഉപയോഗിച്ചത്.
ഏജന്റ് ഓറഞ്ചിനോട് സാദൃശ്യമുള്ള ഒരു രാസസംയുക്തമാണ് ഏജന്റ് പർപ്പിൾ.
ഇവയിലെല്ലാം ഒരുകൂട്ടം കളനാശിനികളുടെ മിശ്രിതമാണ് ഉള്ളത്.
പുറത്തേക്കുള്ള കണ്ണികൾ Agent Purple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഏജ് ഓഫ് എം‌പയേഴ്സ് ഇംഗ്ലീഷ് വിലാസം https://ml.wikipedia.org/wiki/Age_of_Empires The Age of Empires series logo
എൻസെമ്പിൾ സ്റ്റുഡിയോസ് നിർമിച്ച് മൈക്രോസോഫ്റ്റ് ഗെയിംസ് സ്റ്റുഡിയോസ് പുറത്തിറക്കിയ കമ്പ്യൂട്ടർ വീഡിയോ ഗെയിം പരമ്പരയാണ് ഏജ് ഓഫ് എം‌പയേഴ്സ് .
1997ലാണ് പരമ്പരയിലെ ആദ്യ കളിയായ ഏജ് ഓഫ് എം‌പയേഴ്സ് പുറത്തിറങ്ങിയത്.
ഈ പരമ്പരയിലെ കളികളിൽ ഉപയോക്താവ് ഒരു ജനവിഭാഗത്തെ വിവിധ കാലഘട്ടങ്ങളിലൂടെ നയിക്കുകയാണ് ചെയ്യുന്നത്, യുഗങ്ങളിലൂടെ മുന്നേറുന്നതോടൊപ്പം പുതിയ ആയുധങ്ങൾ ഉപകരണങ്ങൾ സൈനിക വ്യൂഹങ്ങൾ എന്നിവയിൽ പുരോഗമിക്കുകയും ചെയ്യുന്നു.
ഇതിലെ മുഖ്യ പതിപ്പുകൾ ചരിത്രത്തിന് പ്രാധാന്യം നൽകുന്ന റിയൽ-ടൈം സ്ട്രാറ്റെജി വിഭാഗത്തിൽ ഉൾപ്പെടുന്നവയാണ്.
കാം‌പെയിൻ, റാന്റം മാപ് എന്നിങ്ങനെ രണ്ട് തരം കളിരീതികളാണ് ഇവയിൽ പ്രധാനമായും ഉള്ളത്.
പുറത്തേക്കുള്ള കണ്ണികൾ ഏജ് ഓഫ് എം‌പയേഴ്സ്
ഏജ് ഓഫ് എം‌പയേഴ്സ് (വീഡിയോ ഗെയിം) ഇംഗ്ലീഷ് വിലാസം https://ml.wikipedia.org/wiki/Age_of_Empires_video_game
ഏജ് ഓഫ് എം‌പയേഴ്സ് ഒരു ചരിത്രാധിഷ്ഠിതമായ റിയൽ ടൈം യുദ്ധതന്ത്ര കമ്പ്യൂട്ടർ കളിയാണ്.
എൻസെമ്പിൾ സ്റ്റുഡിയോസ് വികസിപ്പിച്ചെടുത്ത ഈ കളി 1997-ൽ മൈക്രോസോഫ്റ്റാണ് പുറത്തിറക്കിയത്.
ഏജ് ഓഫ് എം‌പയേഴ്സ് ഗെയിം പരമ്പരയിലെ ആദ്യ കളിയാണിത്.
ഈ കളിയിൽ ഉപയോക്താവ് ഒരു പുരാതന നാഗരിക ജനവിഭാഗത്തെ വിവിധ കാലഘട്ടങ്ങളിലൂടെ ( ശിലായുഗം , ഉപകരണയുഗം , വെങ്കലയുഗം , ഇരുമ്പുയുഗം ) നയിക്കുകയാണ് ചെയ്യുന്നത്.
1998-ൽ ഇതിന്റെ കൂട്ടിച്ചേർക്കൽ പതിപ്പായ ഏജ് ഓഫ് എം‌പയേഴ്സ്: ദ റൈസ് ഓഫ് റോം പുറത്തിറങ്ങി.
10,000 വർഷം നീണ്ടുനിൽക്കുന്നതാണ് കളിയിലെ കാലഘട്ടം.
12 വ്യത്യസ്ത പുരാതന സംസ്കാരങ്ങളേ ഉപയോഗിച്ച് ഇതിൽ കളിക്കുവനാകും.
ഓരോന്നും സവിശേഷമായ പ്രത്യേകതകളുള്ളയാണ്.
വിഭവങ്ങൾ ശേഖരിക്കുക, പട്ടണങ്ങൾ നിർമ്മിക്കുക, സൈന്യങ്ങളെ പരിശീലിപ്പിക്കുക, ആത്യന്തികമായി ശത്രുക്കളെ തോല്പ്പിക്കുക എന്നിവയാണ് കളിക്കാരന്റെ ലക്ഷ്യങ്ങൾ.
ചരിത്രാടിസ്ഥിതിമായ 5 കാമ്പെയിനുകളും ഇതിൽ ഉൾപ്പെടുന്നു.
താരതമ്യേന മികച്ച സ്വീകരണമാണ് ഈ കളിക്ക് ലഭിച്ചത്.
ഗെയിം ഓഫ് ദ ഇയർ, കമ്പ്യൂട്ടർ സ്ട്രാറ്റജി ഗെയിം ഓഫ് ദ ഇയർ തുടങ്ങി പല പുരസ്കാരങ്ങളും ഇതിന് ലഭിച്ചു.
ഏജന്റ് ഗ്രീൻ Ranch Hand UC-123B spraying defoliant in 1962
വളരെ ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് ഗ്രീൻ .
അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് ഗ്രീൻ.
ഇത് സൂക്ഷിച്ചിരുന്ന ബാരലുകളിൽ പച്ച നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് ഗ്രീൻ എന്ന പേർ വന്നത്.
മലയൻ അടിയന്തരാവസ്ഥയിൽ ബ്രിട്ടീഷ് പട്ടാളം ഉപയോഗിച്ച കളനാശിനികളിൽ നിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം മഴവിൽ കളനാശിനികൾ വികസിപ്പിച്ചെടുത്തത്.
1962 നും 1964 നും ഇടയിലാണ് ഏജന്റ് ഗ്രീൻ ഉപയോഗിച്ചത്.
ഇത് പരീക്ഷണ തളിക്കലുകളിൽ മാത്രമേ ഉപയോഗിച്ചിട്ടുള്ളു.
എജന്റ് ഗ്രീൻ ഏജന്റ് പിങ്കിന്റെ കൂടെ മിശ്രിതമായാണ് ഉപയോഗിച്ചത്.
ഇത് വിളകളെ നശിപ്പിക്കാനാണ് പ്രധാനമായും പ്രയോജനപ്പെടുത്തിയത്.
20,000 ഗാലൺ ഏജന്റ് ഗ്രീൻ ഉണ്ടാക്കിയിട്ടുണ്ട് .
ഏജന്റ് പിങ്ക് Ranch Hand UC-123B spraying defoliant in 1962
വളരെ ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് പിങ്ക് .
അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായ കീടനാശിനിയുദ്ധത്തിലുപയോഗിച്ച ഒരു രാസസംയുക്തമാണിത്.
ഇത് സൂക്ഷിച്ചിരുന്ന ബാരലുകളിൽ പിങ്ക് നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് പിങ്ക് എന്ന പേർ വന്നത്.
മലയൻ അടിയന്തരാവസ്ഥയിൽ ബ്രിട്ടീഷുകാർ കളനാശിനികളും ഇലനാശിനികളും ഉപയോഗിച്ചിരുന്നു.
ഇതിൽനിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം ഇത്തരം യുദ്ധമുറ അനുവർത്തിച്ചത്.
ഏജന്റ് ഓറഞ്ച് ഉൾപ്പെടുന്ന മഴവിൽ കളനാശിനികൾ എന്ന ഗണത്തിൽ പെടുന്ന ഒരു രാസസംയുക്തമാണ് ഏജന്റ് പിങ്ക്.
1964 നുമുൻപ് ആദ്യത്തെ പരീക്ഷണ ഘട്ടങ്ങളിൽ മാത്രമാണ് ഏജന്റ് പിങ്ക് ഉപയോഗിച്ചിട്ടുള്ളത്.
ഏജന്റ് പിങ്കിലെ പ്രധാന രാസസംയുക്തം 2,4,5-ട്രൈക്ലോറോഫിനോക്സിഅസറ്റിക് ആസിഡാണ് (2,4,5-ടി).
ആ കാലഘട്ടത്തിൽ ഉണ്ടായിരുന്ന പ്രധാന കളനാശിനിയായ ഫിനോക്സി കളനാശിനികളിൽ ഒന്നാണിത്.
60% മുതൽ 40% വരെ സക്രിയ സംയുക്തമാണ് എജന്റ് പിങ്കിലുണ്ടായിരിക്കുന്നത്.
2,4,5-ടിയുടെ നിർമ്മാണം പ്രക്രീയയിൽ 2,3,7,8-ടെട്രാക്ലോറോഡൈബെൻസോ പാരാ ഡയോക്സിൻ എന്ന ഡയോക്സിൻ ഒരു ഉപോത്പന്നമായി ഉണ്ടാവുമന്ന് ഓപ്പറേഷൻ റാഞ്ച് ഹാന്റ് (1962-1971) നു മുൻപേ തന്നെ അറിയാമായിരുന്നു .
ഈ ഡയോക്സിൻ ഈ കളനാശിനിയുപയോഗിക്കുന്ന എല്ലാത്തിലേക്കും വ്യാപിക്കുമെന്നും ധാരണയുണ്ടായിരുന്നു.
ഇത് ഏജന്റ് പിങ്കുപോലുള്ള ആദ്യകാല ഏജന്റുകളിൽ വളരെ കൂടുതലായിരുന്നു.
ഏജന്റ് വൈറ്റ് Defoliation agent spraying in Vietnam
വളരെ ശക്തിയേറിയ ഒരു കളനാശിനിയാണ് ഏജന്റ് വൈറ്റ് .
അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് വൈറ്റ്.
മഴവിൽ കളനാശിനികളിലെ ഒരു കളനാശിനിയാണിത്.
ഇത് സൂക്ഷിച്ചിരുന്ന ബാരലുകളിൽ വെള്ള നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് വൈറ്റ് എന്ന പേർ വന്നത്.
വിവിധ കളനാശിനികളെ എളുപ്പത്തിൽ തിരിച്ചറിയുന്നതിനായാണ് ബാരലുകളുടെ പുറത്ത് വിവിധ കളറുകൾകൊണ്ട് വരകളിട്ടിരുന്നത്.
അമേരിക്കൻ പട്ടാളമാണ് ഈ നിറങ്ങൾ തെരഞ്ഞെടുത്തത്.
2,4-ഡിയുടെയും പൈക്ലോറാമിന്റെയും 4:1 അനുപാതത്തിലുള്ള മിശ്രിതമാണ് ഏജന്റ് വൈറ്റ്.
ഏജന്റ് വൈറ്റിൽ ഡയോക്സിന്റെ അംശം ഇല്ല.
മറ്റ് മഴവിൽ കളനാശിനികളിൽ ഡയോക്സിന്റെ അംശം അടങ്ങിയിട്ടുണ്ടായിരുന്നു.
ഡൌ കെമിക്കൽ കമ്പനിയുടെ കുത്തക ഉത്പന്നമായിരുന്നു ഏജന്റ് വൈറ്റ്.
ഏജന്റ് ഓറഞ്ച് ലഭ്യമല്ലാത്ത സാഹചര്യത്തിലാണ് ഏജന്റ് വൈറ്റ് ഉപയോഗിച്ചിരുന്നത്.
1970 ൽ ഏജന്റ് ഓറഞ്ചിന്റെ ഉപയോഗം നിറുത്തിയതിനുശേഷവും ഏജന്റ് വൈറ്റ് ഉപയോഗിച്ചിരുന്നു.
5.4 മില്യൺ ഗാലൺ(20,000 m3) ഏജന്റ് വൈറ്റ് 1966 നും 1971 നും ഇടയ്ക്ക് വിയറ്റ്നാമിൽ തളിച്ചിട്ടുണ്ട്.
1960 ൽ ടോറഡോൺ 101 ഉം പൈക്ലോറാമും വിവിധ ഗാഢതയിൽ അമേരിക്കയിലെയും പ്യൂർട്ടോറിക്കയിലെയും വിവിധ പരീക്ഷണ ഇടങ്ങളിലും തളിച്ചിട്ടുണ്ട്.
ടോറഡോൺ 101 എന്ന ബ്രാന്റ് പേരിൽ ഡൌ അഗ്രോ ഏജൻസീസ് ഇതേപോലുള്ള ഒരു ഉത്പന്നം വിറ്റിരുന്നു.
ഇതിൽ 2,4-ഡിയും പൈക്ലോറാമും അടങ്ങിയിരുന്നു.
ഏജന്റ് ബ്ലൂ Cacodylic acid and its sodium hydroxide are components of Agent Blue
വളരെ ശക്തിയേറിയ ഒരു കളനാശിനിയാണ് ഏജന്റ് ബ്ലൂ (CH3)2AsOOH.
കക്കോഡൈലിനെ ഓക്സീകരണത്തിന് വിധേയമാക്കിയാണ് ഏജന്റബ്ലൂ എന്നറിയപ്പെടുന്ന കക്കോഡൈലിക് ആസിഡ് നിർമ്മിക്കുന്നത്.
ഇതിന് വളരെ സ്ഥിരതയുള്ള ആസിഡിന്റെ സ്വഭാവമാണുള്ളത്.
അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് ബ്ലൂ.
വിയറ്റ്നാം യുദ്ധത്തിലുപയോഗിച്ച മഴവിൽ കളനാശിനികളിലൊന്നാണ് എജന്റ് ബ്ലൂ.
ഇത് സൂക്ഷിച്ചിരുന്ന ബാരലുകളിൽ നീല നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് ബ്ലൂ എന്ന പേർ വന്നത്.
വിയറ്റ്നാമിലെ അമേരിക്കൻ പട്ടാളത്തിന്റെ ഇടപെടലിൽ തുടക്കം മുതലുള്ള രീതിയായിരുന്നു അരി ഇല്ലാതാക്കുക എന്നുള്ളത്.
ആദ്യം അമേരിക്കൻ പട്ടാളം വിയറ്റ് നാമിലെ പാടങ്ങശേഖരങ്ങളും അരിസംഭരണശാലകളും തീയിടുകയും ഗ്രനേഡുകളുപയോഗിച്ച് നശിപ്പിക്കുകയും ചെയ്തു.
എന്നാൽ നെല്ല് വീണ്ടും കൃഷിചെയ്യപ്പെടുകയും നശിപ്പിക്കൽ എളുപ്പമല്ലാതാവുകയും ചെയ്തു.
ഏജന്റ് വിനോദ് (2012 ചലച്ചിത്രം)
ശ്രീറാം രാഘവൻ സംവിധാനം ചെയ്ത് 2012 -ൽ ഹിന്ദി ഭാഷയിൽ  പുറത്തിറങ്ങിയ ആക്ഷൻ സ്പൈ ചിത്രമാണ് ഏജന്റ് വിനോദ് .
ശ്രീറാം രാഘവനും അരിജിത് ബിശ്വാസും ചേർന്നാണ് രചന, കൂടാതെ സെയ്ഫ് അലി ഖാനും കരീന കപൂറും പ്രധാന വേഷങ്ങളിൽ അഭിനയിക്കുന്നു .
പാകിസ്താനിലെ ഒരു  മരുഭൂമിയിൽ, പാക്കിസ്ഥാൻ പട്ടാള ഉദ്യോഗസ്ഥന്റെ പിടിയിലകപ്പെട്ട  ഏജെൻറ് വിനോദ് ( സെയ്ഫ് അലി ഖാൻ ) എന്ന റോ ഏജന്റിനെ  സഹപ്രവർത്തകൻ രാജൻ (രവി കിഷൻ) രക്ഷിച്ചു.
റഷ്യയിൽ/ഉസ്ബെക്കിസ്ഥാനിൽ, ഒരു മുൻ കെജിബി ഉദ്യോഗസ്ഥൻ പീഡിപ്പിക്കപ്പെടുകയും കൊല്ലപ്പെടുകയും ചെയ്യുന്നു.
കേപ് ടൗണിൽ, ഒരു കൂട്ടം അന്താരാഷ്ട്ര ബിസിനസ്സ് വ്യവസായികൾ മരിച്ച കെജിബി ഉദ്യോഗസ്ഥന്റെ പക്കൽ ഒരു ന്യൂക്ലിയർ സ്യൂട്ട്കേസ് ബോംബ് ഉണ്ടെന്ന ഒരു കിംവദന്തി ചർച്ച ചെയ്യുന്നു.
മോസ്കോയിൽ, ഇന്ത്യയ്ക്ക് ഒരു കോഡ് റെഡ് സന്ദേശം അയയ്ക്കാൻ ശ്രമിക്കുന്നതിനിടെ മേജർ രാജൻ (രവി കിഷൻ) വെടിയേറ്റ് വെടിയേറ്റുമരിച്ചു.
ഇന്ത്യയിൽ, RAW യുടെ തലവൻ 242 എന്ന നമ്പർ അടങ്ങിയ അപൂർണ്ണമായ സന്ദേശം കാണുന്നു.
ഏജന്റ് വിനോദ് തന്റെ സഹപ്രവർത്തകനായ മേജർ  രാജൻ കൊല്ലപ്പെട്ടതിന്റെ കാരണം കണ്ടെത്തുന്നതിനായി  രഹസ്യ ദൗത്യം ഏറ്റെടുക്കുന്നു.
വിവിധ വഴിത്തിരിവുകൾ ഏജന്റ് വിനോദിനെ ലോകമെമ്പാടും പല സ്ഥലങ്ങളിലേക്ക് നയിക്കുന്നു.
മൊറോക്കോ, ലാത്വിയ, കറാച്ചി, ഡൽഹി എന്നിങ്ങനെ ഒടുവിൽ ലണ്ടനിലേക്കും അന്വേഷണം നീളുന്നു.
വിപുലമായ അന്വേഷണത്തിന് ഒടുവിൽ ഏജെൻറ് വിനോദ് രഹസ്യം കണ്ടെത്തുന്നു.
അഭിനേതാക്കൾ ഏജന്റ് വിനോദ് ആയി സെയ്ഫ് അലി ഖാൻ ഇറാം പർവീൺ ബിലാൽ / റൂബി മെൻഡസ് ആയി കരീന കപൂർ കേണലായി ആദിൽ ഹുസൈൻ മേജർ രാജനായി രവി കിഷൻ ഡേവിഡ് കസാൻ ആയി പ്രേം ചോപ്ര അബു സെയ്ദ് നാസറായി രാം കപൂർ (മരിച്ചു) സക്കീർ ഹുസൈൻ റോ ചീഫ് ഹസൻ നവാസ് ആയി ബിപി സിംഗ് കേണൽ ഹുസഫ ലോഖയായി ഷഹബാസ് ഖാൻ തെഹ്മൂർ പാഷയായി ഗുൽഷൻ ഗ്രോവർ സർ ജഗദിശ്വര് മെത്ല ആയി ധ്രിതിമന് ഛതെര്ജി ഐഎസ്ഐ മേധാവി ഇഫ്തേക്കർ അഹമ്മദായി രജത് കപൂർ ജിമ്മിയായി അൻഷുമാൻ അജയ് സിംഗ് ആരിഫ് സക്കറിയ ചാവേറായി വാസിലിസ പെറ്റിന ദുരൂഹ പെൺകുട്ടിയായി കെ സി ശങ്കർ ടാറ്റിയാന റെൻകോ ആയി എലീന കസാൻ നിർമാണം
ഏജന്റ് വിനോദ് , ശ്രീറാം രാഘവന്റെ അഭിപ്രായത്തിൽ, 1977 -ലെ ഇതേ പേരിലുള്ള( ഏജന്റ് വിനോദ് ) ആക്ഷൻ ചിത്രത്തിന്റെ റീമേക്കല്ല .
ബോളിവുഡ് ഹംഗാമയ്ക്ക് നൽകിയ അഭിമുഖത്തിൽ അദ്ദേഹം ഏജന്റ് വിനോദിനെ 'ആക്ഷൻ പീസുകളും ത്രില്ലുകളും കഥാപാത്രങ്ങളും നിറഞ്ഞ ഒരു റിയലിസ്റ്റിക് സിനിമ' എന്ന് വിശേഷിപ്പിച്ചു.
ഔദ്യോഗികമായി ചിത്രത്തിന്റെ ഷൂട്ടിംഗ് മുംബൈയിൽ ആരംഭിച്ചതായി 2010 മേയ് 30 -ന്  സംവിധായകൻ അറിയിച്ചു.
സംവിധായകൻ ശ്രീറാം രാഘവൻ മുൻപ് ഒരു ചലച്ചിത്രോൽസവത്തിൽ  കണ്ടുമുട്ടിയ ഒരു പാകിസ്താനി ചലച്ചിത്ര നിർമ്മാതാവ് ഇറാം പർവീൺ ബിലാൽ ആയിരുന്നു കരീനയുടെ പേരിന്റെ പ്രചോദനം.
ചിത്രത്തിന്റെ സംഗീതം നിർവഹിച്ചിരിക്കുന്നത് പ്രീതം ആണ്.
ചിത്രത്തിൽ ഉപയോഗിച്ചിരിക്കുന്ന ദിൽ മേരാ മുഫ്ത്  കാ യുടെ പതിപ്പ് ശബ്ദട്രാക്കിൽ ലഭ്യമല്ല.
ഗോവിന്ദ് ബോലോ ഗോപാൽ ബോലോ എന്ന സിനിമയിൽ കണ്ട ടൈറ്റിൽ സോംഗും ശബ്ദട്രാക്കിൽ ലഭ്യമല്ല.
ടി-സീരീസ് 2012 മാർച്ച് 29-ന്  "പൊതു ആവശ്യം" മുൻനിർത്തി, YouTube- ൽ അപ്‌ലോഡ് ചെയ്തു.
2012 മാർച്ച് 23 നാണ് ചിത്രം റിലീസ് ചെയ്തത്.
പാക്കിസ്ഥാനിലെ സെൻട്രൽ ബോർഡ് ഓഫ് ഫിലിം സെൻസർസ്, റിലീസിന് ഏതാനും ദിവസങ്ങൾക്ക് മുമ്പ്, പാകിസ്താനിലെ ചാര സംഘടനയായ ഇന്റർ സർവീസസ് ഇന്റലിജൻസ് സംബന്ധിച്ച വിവിധ വിവാദ പരാമർശങ്ങൾ അടങ്ങിയതിന് ചിത്രം നിരോധിച്ചു.
പൊതു പ്രതികരണം
ഇന്ത്യൻ പ്രേക്ഷകരിൽ ഭൂരിഭാഗവും സെയ്ഫ് അലി ഖാനെയും കരീന കപൂർ ഖാന്റെ പ്രകടനത്തെയും പ്രശംസിച്ചൂ, എന്നാൽ സമ്മിശ്ര പ്രതികരണമാണ് ഈ ചിത്രത്തിന് ലഭിച്ചത്, നിലവിൽ IMDb- ൽശരാശരി 5.2 റേറ്റിംഗ്  ഉണ്ട്.
ഏജന്റ് വിനോദ് ബോക്സ് ഓഫീസിൽ ആദ്യ ദിനം തന്നെ ₹ 94.1 ദശലക്ഷം നേടി.
അടുത്ത രണ്ടു ദിവസങ്ങളിൽ വളർച്ച കുറവ് കാണിച്ചുകൊണ്ട് അതിന്റെ ആദ്യ വാരാന്ത്യത്തിൽ ₹ 180 ദശലക്ഷം വരുമാനം നേടി.
ആദ്യ ആഴ്ചയിൽ  ₹ 368 ദശലക്ഷവും മൊത്തം ബോക്സ് ഓഫീസില്  നിന്നും ₹ 546 ദശലക്ഷവും നേടി.
എങ്കിലും ബോക്സ് ഓഫീസിൽ ചിത്രം ഫ്ലോപ്പ് ആയി പ്രഖ്യാപിച്ചു.
ജിഹാദി ഗ്രൂപ്പുകളിലും തീവ്രവാദ പ്രവർത്തനങ്ങളിലും ഐഎസ്ഐയുടെ പങ്കാളിത്തത്തിന്റെ ഒരു ഭാഗം പരാമർശിച്ചതിനാൽ ഈ ചിത്രം പാകിസ്ഥാനിൽ നിരോധിച്ചു.
ഇതിനോട് സെയ്ഫ് അലി ഖാൻ പ്രതികരിച്ചു, "ഇത് ഒരു യഥാർത്ഥ ത്രില്ലറാണ്. പാകിസ്ഥാനിൽ ഇന്ത്യയോട് എതിർപ്പുള്ള ചില ഘടകങ്ങളുണ്ടെന്ന് ഞങ്ങൾ കാണിച്ചു, അവരുടെ സെൻസർ ബോർഡിന്  അത് കാണിക്കുന്നതിൽ ഒരു പ്രശ്നമുണ്ട്.  പാകിസ്ഥാനിൽ അഭയം പ്രാപിച്ചിട്ടുള്ള ചില മോസ്റ്റ്-വാണ്ടഡ് ക്രിമിനലുകളെ ഞങ്ങൾ കാണിച്ചിട്ടുണ്ട്. അത് അറിയപ്പെടുന്ന ഒരു വസ്തുതയാണ്. ഒരുപക്ഷേ അവർക്ക് അത് ഇഷ്ടപ്പെട്ടില്ലായിരിക്കാം. എന്നാൽ ആത്യന്തികമായി ഒരു റോ ഏജന്റ് വിജയിക്കണമെന്നും പ്രതിനായകർ തോൽക്കണമെന്നും ഞങ്ങൾ ആഗ്രഹിക്കുന്നു. അവർക്ക് ബുദ്ധിമുട്ടുണ്ടെങ്കിൽ അവർ പാകിസ്താനിൽ ഏജന്റ് വിനോദ് 'നിരോധിക്കുന്നുവെന്ന വസ്തുത പരസപ്പെടുത്തണം."
ഏജന്റ് വിനോദ് തിയേറ്റർ റിലീസ് ചെയ്ത് ഒരാഴ്ചയ്ക്ക് ശേഷം, വീണ്ടും കോപ്പിയടിക്ക് വിവാദത്തിലായി.
പഴയ സിനിമകളിൽ നിന്നുള്ള ഗാനങ്ങളാണ് നിർമ്മാതാക്കളിൽ നിന്ന് മുൻകൂർ അനുമതി വാങ്ങാതെ, ചിത്രത്തിൽ അവതരിപ്പിച്ചിരിക്കുന്നതെന്ന് റിപ്പോർട്ടുകൾ പറയുന്നു.
ഈ ഗാനങ്ങളുടെ ഉടമകൾക്ക് സിനിമയിൽ ക്രെഡിറ്റ് നൽകിയിട്ടില്ല.
ഇത് അവസാന നിമിഷത്തെ ഏകോപന പ്രശ്നമാണെന്ന് വിശദീകരിച്ചുകൊണ്ട് സെയ്ഫ് അലി ഖാൻ പിന്നീട് ഗാനങ്ങളുടെ അവകാശങ്ങൾക്കായി പണം നൽകി, .
അവാർഡുകളും നാമനിർദ്ദേശങ്ങളും അവാർഡ് വിഭാഗം സ്വീകർത്താക്കളും നോമിനികളും ഫലമായി റഫ.
അഞ്ചാമത്തെ മിർച്ചി സംഗീത അവാർഡ് ഈ വർഷത്തെ പ്രോഗ്രാമറും അറേഞ്ചറും style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു സൂഫി പാരമ്പര്യത്തെ പ്രതിനിധാനം ചെയ്യുന്ന ഗാനം style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം 14 -ാമത് ഐഐഎഫ്എ അവാർഡുകൾ മികച്ച പിന്നണി ഗായകനുള്ള ഐഐഎഫ്എ അവാർഡ് style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം 2013 സീ സിനി അവാർഡുകൾ ഈ വർഷത്തെ മികച്ച ട്രാക്കിനുള്ള സീ സിനി അവാർഡ് style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം അവലംബം
ബാഹ്യ കണ്ണികൾ ഔദ്യോഗിക വെബ്സൈറ്റ് ഏജന്റ് വിനോദ് (2012 ചലച്ചിത്രം) ബോളിവുഡ് ഹംഗാമയിൽ നിന്നും ഏജന്റ് വിനോദ് ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് ഏജന്റ് വിനോദ് (2012 ചലച്ചിത്രം) റോട്ടൻ ടൊമാറ്റോസിൽ നിന്ന് ഏജന്റ് വിനോദ് (2012 ചലച്ചിത്രം)
ആറ്റൂർ രവിവർമ്മയുടെ കവിതകൾ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂലൈ മുതൽ തുടരുന്നു.
ആറ്റൂർ രവിവർമ്മയുടെ കവിതകൾ എന്ന കൃതിക്കാണ് കവിതാസാഹിത്യത്തിനുള്ള 1996-ലെ കേരള സാഹിത്യ അക്കാദമി പുരസ്കാരം ലഭിച്ചത് അവലംബം
ആറ്റോമിക ആരം ഇംഗ്ലീഷ് വിലാസം https://ml.wikipedia.org/wiki/Atomic_radius Diagram of a helium atom, showing the electron probability density as shades of gray.
ഒരു രാസമൂലകത്തിന്റെ ആറ്റോമിക ആരം എന്നത് അതിന്റെ ആറ്റങ്ങളുടെ വലിപ്പത്തിന്റെ ഒരു അളവാണ്.
ഒരു ആറ്റത്തിന്റെ ന്യൂക്ലിയസ്സിന്റെ കേന്ദ്രത്തിൽ നിന്ന് അതിന്റെ ഇലക്ട്രോൺ ക്ലൗഡിന്റെ അതിർത്തിയിലേക്കുള്ള ശരാശരി ദൂരം.
ഈ അതിർത്തിയുടെ ഭൗതികമായ അസ്തിത്വം ശരിയായി നിർവചിക്കപ്പെട്ടിട്ടില്ലെങ്കിൽ ആറ്റോമിക ആരത്തിന്, മറ്റ് വിവിധ രീതികളിൽ നിർവചിക്കാം.
വ്യാപകമായി ഉപയോഗിക്കുന്ന മൂന്നു തരം നിർവചനങ്ങൾ ആറ്റോമിക ആരത്തിനുണ്ട്.
വാൻ ഡെർ വാൾസ് ആരം, അയോണിക ആരം, സഹസംയോജക ആരം എന്നിവയാണവ.
നിർവചനത്തിന്റെ അടിസ്ഥാനത്തിൽ പറഞ്ഞാൽ ഒറ്റപ്പെട്ട അണുക്കൾ, കണ്ടെൻസ്ഡ് ദ്രവ്യം, തന്മാത്രകളിലെ സഹസംയോജനബന്ധനത്തിലുൾപ്പെട്ട അണുക്കൾ, അയോണീകരിച്ചതും excited states ഇവയിൽ മാത്രമേ ഈ പദം ഉപയോഗിക്കാൻ കഴിയൂ.
1920ൽ, എക്സ്-റേ ക്രിസ്റ്റലോഗ്രഫി ഉപയോഗിച്ച് ആറ്റങ്ങളുടെ വലിപ്പം കണ്ടെത്താൻ കഴിഞ്ഞതിനു ശേഷം ഒരേ മൂലകത്തിലെ എല്ലാ ആറ്റങ്ങൾക്കും ഒരേ വലിപ്പമാണുള്ളതെന്ന് കണ്ടെത്തി.
നിർവചനങ്ങൾ കണക്കുകൂട്ടിയെടുത്ത ആറ്റോമിക ആരങ്ങൾ
താഴെക്കാണിച്ചിരിക്കുന്ന പട്ടികയിലെ ആറ്റോമിക ആരം 1967 ൽ എൻറിക്കോ ക്ലെമെന്റിയും സംഘവും പ്രസിദ്ധീകരിച്ച തിയൊറെറ്റിക്കൽ മോഡലുകളിൽ നിന്ന് കണക്കുകൂട്ടിയെടുത്തതാണ്.
മൂല്യങ്ങൾ പീക്കോമീറ്ററുകളിലാണ് (pm).
Group (column) 1 2 3 4 5 6 7 8 9 10 11 12 13 14 15 16 17 18 Period (row) 1 H 53 He 31 2 Li 167 Be 112 B 87 C 67 N 56 O 48 F 42 Ne 38 3 Na 190 Mg 145 Al 118 Si 111 P 98 S 88 Cl 79 Ar 71 4 K 243 Ca 194 Sc 184 Ti 176 V 171 Cr 166 Mn 161 Fe 156 Co 152 Ni 149 Cu 145 Zn 142 Ga 136 Ge 125 As 114 Se 103 Br 94 Kr 88 5 Rb 265 Sr 219 Y 212 Zr 206 Nb 198 Mo 190 Tc 183 Ru 178 Rh 173 Pd 169 Ag 165 Cd 161 In 156 Sn 145 Sb 133 Te 123 I 115 Xe 108 6 Cs 298 Ba 253 * Hf 208 Ta 200 W 193 Re 188 Os 185 Ir 180 Pt 177 Au 174 Hg 171 Tl 156 Pb 154 Bi 143 Po 135 At Rn 120 7 Fr Ra ** Rf Db Sg Bh Hs Mt Ds Rg Cn Uut Fl Uup Lv Uus Uuo Lanthanides * La Ce Pr 247 Nd 206 Pm 205 Sm 238 Eu 231 Gd 233 Tb 225 Dy 228 Ho Er 226 Tm 222 Yb 222 Lu 217 Actinides ** Ac Th Pa U Np Pu Am Cm Bk Cf Es Fm Md No Lr ഇതും കാണുക Atomic radii of the elements (data page) Chemical bond Covalent radius Bond length Steric hindrance അവലംബം
ആറൻമുള (വിവക്ഷകൾ) ആറന്മുള എന്ന പ്രദേശവുമായി ബന്ധപ്പെട്ടവ: ആറന്മുള ക്ഷേത്രം - കേരളത്തിലെ ഒരു ക്ഷേത്രം ആറന്മുള ഉത്രട്ടാതി വള്ളംകളി - പത്തനംതിട്ട ജില്ലയിലെ ആറന്മുളയിൽ നടത്തിവരുന്ന വള്ളംകളി ആറന്മുളക്കണ്ണാടി - കേരളത്തിലെ ആറന്മുള്ള എന്ന സ്ഥലത്ത് നിർമ്മിച്ചു വരുന്ന കണ്ണാടി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആറ്റൂർ കൃഷ്ണപ്പിഷാരടി ഇംഗ്ലീഷ് വിലാസം https://ml.wikipedia.org/wiki/Atoor_Krishna_pisharody
ഗവേഷകൻ, പ്രസാധകൻ, മലയാള - സംസ്കൃത പണ്ഡിതൻ, കവി, വിവർത്തകൻ, സംഗീതജ്ഞൻ എന്നിങ്ങനെ വിവിധനിലകളിൽ പ്രശസ്തനായിരുന്നു ആറ്റൂർ കൃഷ്ണപ്പിഷാരടി (1876 ഒക്ടോബർ 4 - 1964 ജൂൺ 5).
കേരളശാകുന്തളം എന്നപേരിലുള്ള ശാകുന്തളവിവർത്തനവും സംഗീതചന്ദ്രിക എന്ന സംഗീതശാസ്ത്രഗ്രന്ഥവും പ്രധാനപ്പെട്ട കൃതികൾ.
1876 ഒക്ടോബർ 4-ന്‌ ഇന്നത്തെ തൃശ്ശൂർ ജില്ലയിൽ വടക്കാഞ്ചേരിയ്ക്കടുത്ത് ആറ്റൂരിൽ ആറ്റൂർ പിഷാരത്തെ പാപ്പിക്കുട്ടിപ്പിഷാരസ്യാരുടെയും വെള്ളാറ്റഞ്ഞൂർ മനയ്ക്കൽ നാരായണൻ നമ്പൂതിരിയുടെയും മകനായി ജനിച്ചു.
നാട്ടിലെ പാരമ്പര്യരീതിയിലുള്ള പ്രാഥമികവിദ്യാഭ്യാസത്തിനു ശേഷം കൊടുങ്ങല്ലൂർ കോവിലകത്ത് ഉപരിപഠനം.
വിദ്യാഭ്യാസത്തിനു ശേഷം അദ്ധ്യാപകവൃത്തിയിലേക്കു തിരിഞ്ഞു.
പിന്നീട് മൂന്നു കൊല്ലത്തോളം പലയിടങ്ങളിലായി അദ്ധ്യാപകജീവിതമായിരുന്നു.
ഇതിനിടയിൽ പഴയന്നൂർ വടക്കൂട്ടു പിഷാരത്തെ നാനിക്കുട്ടിപിഷാരസ്യാരുമായുള്ള വിവാഹം ആറ്റൂരിന്റെ ജീവിതത്തിലെ മറ്റൊരു വഴിത്തിരിവായി മാറുകയായിരുന്നു.
നല്ലൊരു സംഗീത വിദുഷിയും വായ്പാട്ടിൽ അസാമാന്യ വിദഗ്ദ്ധയുമായിരുന്ന പത്നിയിൽ നിന്നു ആറ്റൂർ സംഗീതജ്ഞാനത്തിന്റെ പടവുകൾ താണ്ടാനും ഒപ്പം അവരെ അങ്ങോട്ടു വീണ പഠിപ്പിക്കാനും തുടങ്ങി.
ആലത്തൂർ ഹൈസ്കൂളിൽ ഭാഷാദ്ധ്യാപകനായി ജോലി ചെയ്യുമ്പോഴാണ് തൃശ്ശൂർ ഭാരതവിലാസം പ്രസ്സുടമ മാളിയമ്മാവു കുഞ്ഞുവറീത് പ്രസാധകസ്ഥാനം നൽകി ആറ്റൂരിനെ തൃശ്ശൂർക്ക് ക്ഷണിക്കുന്നത്.
തൃശ്ശൂരിലെ നാലഞ്ചുകൊല്ലത്തെ ജീവിതമാണ് യഥാർത്ഥത്തിൽ ആറ്റൂരിന്റെ സാഹിത്യജീവിതത്തിന് തുടക്കമിട്ടത്.
തൃശ്ശൂരിൽ അദ്ദേഹം ഭാരതവിലാസം പ്രസ്സിലെ പ്രസാധകസ്ഥാനം എറ്റെടുത്തതിനുപുറമേ സർക്കാർ ഹൈസ്ക്കൂളിൽ ഭാഷാദ്ധ്യാപകനായി ജോലിയും നോക്കിയിരുന്നു.
ശ്രീ രാമവർമ്മ അപ്പൻ തമ്പുരാൻ , മഹാകവി കുണ്ടൂർ നാരായണമേനോൻ , ജോസഫ് മുണ്ടശ്ശേരി മുതലായവരുമായി അടുപ്പം സ്ഥാപിക്കാൻ അവസരമുണ്ടായതും ഇക്കാലയളവിൽ തന്നെ.
അപ്പൻ തമ്പുരാനെ സംസ്കൃതം പഠിപ്പിക്കുന്നതോടൊപ്പം മംഗളോദയം മാസികയുടെ നടത്തിപ്പിൽ തമ്പുരാനെ സഹായിക്കുകയും മാസികയിൽ നിരൂപണങ്ങളും മറ്റും എഴുതുകയും ആറ്റൂർ ചെയ്തിരുന്നു.
ഇക്കാലത്ത് ‘നീതിമാല’ എന്നൊരു ബാലസാഹിത്യപുസ്തകത്തിന്റെ രചന നിർവ്വഹിച്ചു.
ആർ.രാജരാജവർമ്മ തമ്പുരാന്റെ (കേരളപാണിനി) “മണിദീപിക” എന്ന സംസ്കൃതവ്യാകരണ ഗ്രന്ഥത്തിന് മംഗളോദയം മാസികയിൽ ആറ്റൂർ എഴുതിയ നിരൂപണം മറ്റൊരു വഴിത്തിരിവായി.
അന്ന് തിരുവനന്തപുരം മഹാരാജാ കോളേജിൽ ഭാഷാവിഭാഗം പ്രൊഫസറായിരുന്ന തമ്പുരാൻ ഈ നിരൂപണം വായിച്ച് നിരൂപകന്റെ പാണ്ഡിത്യത്തിൽ ആകൃഷ്ടനാവുകയും തന്റെ സഹപ്രവർത്തകനായി ജോലി ചെയ്യാൻ അദ്ദേഹത്തെ തിരുവനന്തപുരത്തേക്ക് ക്ഷണിക്കുകയും ചെയ്തു.
അങ്ങനെ ആറ്റൂരിന്റെ താമസം തൃശ്ശൂരിൽ നിന്ന് തിരുവനന്തപുരത്തേക്ക് പറിച്ചുനടപ്പെട്ടു.
കേരളപാണിനിയുടെ സഹാദ്ധ്യാപകനായിട്ടും പീന്നീട് അദ്ദേഹത്തിന്റെ നിര്യാണശേഷം ഭാഷവിഭാഗത്തിന്റെ ചുമതല ഏറ്റെടുത്തുകൊണ്ടും ഏതാണ്ട് 18 കൊല്ലത്തോളം മഹാരാജാസ് കോളേജിൽ ആറ്റൂർ സേവനമനുഷ്ഠിച്ചു.
അതിനുശേഷം അഞ്ചുകൊല്ലത്തോളം ശ്രീ ചിത്തിരതിരുനാൾ മഹാരാജാവിന്റെ ട്യൂട്ടറായും ജോലി ചെയ്തു.
ഈ കാലഘട്ടത്തിലെ പ്രധാന രചനകൾ ഉത്തരരാമചരിതം ഒന്നാം ഭാഗം, ബാലരത്നം, ലഘുരാമായണം, ‘അംബരീഷചരിതം’ കഥകളിയുടെ വ്യാഖ്യാനം, ലീലാതിലകം തർജ്ജുമ, സംസ്കൃതപാഠക്രമം(പാഠപുസ്തകം), ഉണ്ണുനീലിസന്ദേശം വ്യാഖ്യാനം, എന്നിവയാണ്.
കൂടാതെ ആറ്റൂർ സ്വന്തമായി നടത്തിയിരുന്ന ‘രസികരത്നം’ എന്ന മാസികയിലൂടെയും പല കൃതികളും പുറത്തു വന്നു.
കേരളപാണിനീയത്തിലെ ലിപിസംബന്ധമായ ചില സിദ്ധാന്തങ്ങളെ വിമർശിച്ചുകൊണ്ടുള്ള പുസ്തകമായ ‘ലിപിസാധാരണ്യം’ മറ്റൊരു ശ്രദ്ധേയമായ രചനയാണ്.
1934-ൽ ഉദ്യോഗത്തിൽനിന്നു വിരമിച്ചശേഷം തിരുവനന്തപുരം വിട്ട് ആറ്റൂർ വീണ്ടും തൃശ്ശൂരിൽ താമസമാക്കി.
കേരളസാഹിത്യ അക്കാദമിയിലെ അംഗത്വത്തിനുപുറമേ കേരളകലാപരിഷത്തിന്റെ അദ്ധ്യക്ഷൻ, തൃശ്ശൂർ സംസ്കൃതപരിഷത്തിന്റെ പ്രസിഡന്റ് എന്നീ പദവികളും അക്കാലത്ത് വഹിച്ചിട്ടുണ്ട്.
കേരളചരിത്രം, കേരളചരിതം ഒന്നാംഭാഗം, ഭാഷാസാഹിത്യചരിതം എന്നീ മൂന്നു ചരിത്രപുസ്തകങ്ങൾ, വിദ്യാവിവേകം എന്ന ഉപന്യാസസമാഹാരം, ഭാഷാദർപ്പണം എന്ന അലങ്കാരഗ്രന്ഥം, കേരളശാകുന്തളം എന്ന ശാകുന്തളവിവർത്തനം, , ഭീഷ്മരെ നായകനാക്കിയുള്ള, ധീരവ്രതം എന്ന നാടകം, കേരളകഥ എന്നപേരിലുളള കഥാസമാഹാരം, സംഗീതചന്ദ്രിക എന്ന സംഗീതശാസ്ത്രഗ്രന്ഥം എന്നിവയാണ് ഇക്കാലത്തെ പ്രധാന കൃതികൾ.
1956-ൽ പത്നിയുടെ ദേഹവിയോഗത്തിനുശേഷം അദ്ധ്യാപകജീവിതം അവസാനിപ്പിച്ച് ഒരു നിസ്സംഗജീവിതം നയിക്കുകയായിരുന്ന ആറ്റൂർ 88-ആം വയസ്സിൽ 1964 ജൂൺ 5-ന് ദിവംഗതനായി.
കൃതികൾ സംഗീതചന്ദ്രിക (സംഗീതശാസ്ത്രം) ഭാഷാദർപ്പണം (അലങ്കാരഗ്രന്ഥം) നീതിമാല (ബാലസാഹിത്യം) ഭാർഗ്ഗവീയചരിതം (ഭാഷാകാവ്യം) ധീരവ്രതം (നാടകം) കേരളകഥ (കഥ) താരക (ബാലസാഹിത്യം) പുരാണപുരുഷന്മാർ (ബാലസാഹിത്യം) ലഘുരാമായണം (ബാലസാഹിത്യം) ഉണ്ണുനീലിസന്ദേശം (വ്യാഖ്യാനം) വിദ്യാവിവേകം (പ്രബന്ധസമാഹാരം) വിദ്യാസംഗ്രഹം (ഉപന്യാസം) ഭാഷാസാഹിത്യചരിതം (സാഹിത്യചരിത്രം) മലയാളഭാഷയും സാഹിത്യവും (സാഹിത്യചരിത്രം) ലിപിസാധാരണ്യം (സാഹിത്യചരിത്രം) കോട്ടയം കഥകളി (ആട്ടക്കഥാവ്യാഖ്യാനം) കേരളചരിത്രം- (ചരിത്രം) കേരളചരിതം ഒന്നാം ഭാഗം തിരുവിതാംകൂർ ചരിത്രം (ചരിത്രം) കേരളകഥാനാടകങ്ങൾ സംസ്കൃതം കേരളശാകുന്തളം (വിവർത്തനം) ലീലാതിലകം (വിവർത്തനം) സംസ്കൃതപാഠക്രമം-2 ഭാഗങ്ങൾ (പാഠപുസ്തകം) ബാലരത്നം (ലഘു ബാലവ്യാകരണം) ഉത്തരരാമചരിതം ഒന്നാം ഭാഗം (കാവ്യം) അംബരീഷചരിതം (ആട്ടക്കഥാവ്യാഖ്യാനം) രസികരത്നം (സംസ്കൃതം) വിഷവൈദ്യസാരസംഗ്രഹം (വിഷവൈദ്യം) സഹസ്രയോഗം വൈദ്യം മുഹൂർത്തപദവി ജ്യോതിഷം അവലംബം ↑ Akhilavijnanakosam; D.C.Books; Kottayam ↑ Sahithyakara Directory ; Kerala Sahithya Academy,Thrissur ↑ "ശ്രീ ആറ്റൂർ കൃഷ്ണപ്പിഷാരടിയുടെ ജീവിതവും സാഹിത്യസംഭാവനകളും"- ബിന്ദു.
കെ. പി. പുറത്തേക്കുള്ള കണ്ണികൾ legendS Archived 2008-12-23 at the Wayback Machine .
http://www.kerala.gov.in/music/music7.pdf Archived 2009-12-29 at the Wayback Machine .